EkBass/fiwiki-20250220-pages-articles huggingface dataset:
Eulerin identiteetti

Eulerin identiteetti on kompleksianalyysissä Eulerin lauseella saatu yhtälö :e^{i \pi} + 1 = 0 \,\\!, jossa :e\,\\! on Neperin luku, :i\,\\! on imaginaariyksikkö ja :\pi\,\\! on pii. Eulerin identiteettiä on kutsuttu matematiikan kauneimmaksi kaavaksi, koska se sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Se yhdistää matemaattisen analyysin, geometrian ja kompleksiluvut. Kaavassa on myös yhtälöissä esiintyvä tapa kirjoittaa yhtäläisyysmerkin oikealle puolelle nolla. == Määrittäminen == Eulerin lause on seuraavanlainen: : e^{ix} = \cos x + i \sin x.\,\\! Lause on pätevä kaikille reaaliluvuille x. Kulma x on radiaaneina. Jos nyt asetetaan : x = \pi\,\\!, niin : e^{i \pi} = \cos \pi + i \sin \pi.\,\\! Koska :\cos \pi = -1 \, \\! ja :\sin \pi = 0,\,\\! seuraa, että : e^{i \pi} = -1,\,\\! josta saadaan Eulerin identiteetti : e^{i \pi} +1 = 0.\,\\! Q.E.D. == Lähteet == == Aiheesta muualla == * Luokka:Kompleksianalyysi Luokka:Seulonnan keskeiset artikkelit pl:Wzór Eulera#Tożsamość Eulera
Paaterin kirkko

Paaterin kirkko on kuvanveistäjä Eva Ryynäsen (1915–2001) suunnittelema kirkko Lieksan Vuonislahden kylässä, noin 27 kilometriä Lieksan keskustasta. Puukirkko on Eva Ryynäsen suurin työ, ja se valmistui kesällä 1991. Kirkossa pidetään kesäisin jumalanpalveluksia, häitä, kastetilaisuuksia, hautajaisia, konsertteja ja muita tilaisuuksia. Paaterissa on myös Eva Ryynäsen taiteilijakoti. Luonnonkauniilla paikalla sijaitseva Paateri on Eva Ryynäsen kotitila, jossa hän viljeli maata miehensä Paavo Ryynäsen kanssa ennen ryhtymistään päätoimiseksi kuvanveistäjäksi 1970-luvulla. Paateri on Lieksan suosituimpia matkailukohteita ja hallinnollisesti osa Pielisen museota. Paateri siirtyi Ryynästen kuoleman jälkeen testamenttilahjoituksena Lieksan kaupungille. Museokohteena toimiva Eva ja Paavo Ryynäsen taiteilijakoti, ateljee, Paaterin kirkko ja pysäköintialueen luona toimiva galleriakahvila, jossa on esillä Ryynäsen puuveistoksia, ovat avoinna kesäkuukausina (15.5.–15.9.). ==Lähteet== ==Aiheesta muualla== * Paaterin kirkon esittely Kareliaexpertin sivuilla Luokka:Lieksan nähtävyydet Luokka:Suomen kotimuseot Luokka:Lieksan rakennukset ja rakennelmat Luokka:Pohjois-Karjalan kirkkorakennukset Luokka:Suomen puukirkot
Mind

Mind on brittiläinen filosofinen aikakausjulkaisu, jota julkaisee nykyään Oxford University Press Mind Associationin puolesta. Julkaisu käsittelee filosofiaa analyyttisen perinteen hengessä. Julkaisun perusti Alexander Bain vuonna 1876. Tällöin julkaisua toimitti George Croom Robertson. Robertsonin kuoltua vuonna 1891 George Stout otti toimitustyön hoitaakseen. Nykyinen toimittaja on professori Thomas Baldwin Yorkin yliopistosta. Tunnetuimpia julkaisussa ilmestyneitä artikkeleita on Bertrand Russellin kirjoitus Viittaamisesta (On Denoting), joka ilmestyi vuonna 1905. Alan Turing esitteli Turingin testin ensimmäisen kerran Mindissa vuonna 1950. == Toimittajat == * 1876 – 1891 – George Croom Robertson * 1891 – 1920 – George Frederic Stout * 1921 – 1947 – George Edward Moore * 1947 – 1972 – Gilbert Ryle * 1972 – 1984 – David Hamlyn * 1984 – 1990 – Simon Blackburn * 1990 – 2000 – Mark Sainsbury * 2000 – 2005 – Mike Martin * vuodesta 2005 – Thomas Baldwin == Aiheesta muualla == * Mind online * University of York Philosophy Dept Luokka:Filosofiset julkaisut
M.U.L.E.

M.U.L.E. on Ozark Softscapen kehittämä tietokonepeli vuodelta . Se on vuoropohjainen strategiapeli, joka tukee neljän pelaajan moninpeliä. Peli oli ensimmäisiä neljän pelaajan monipelejä. ==Pelaaminen== Pelissä kamppailee aina kerralla neljä pelaajaa joista osa voi olla tietokoneen ohjaamia. Kukin peli kestää noin 1-2 tuntia. Peli on nerokkaasti rakennettu varsinkin kaupankäynnin osalta. Pelaaja liikuttelee hahmoaan useasta syystä; kaupankäynnissä hahmoa liikutellaan tarkoituksena määrittää tarjoustaso, jolla haluataan myydä tai ostaa. Pelissä on tavoitteena selvitä 6 tai 12 kuukauden ajanjakso siirtokunnassa planeetta Iratalla (Atari väärin päin). Tässä ajassa on saatava kerättyä mahdollisimman suuri omaisuus. Keskuskaupan hinnat vaihtelevat sen mukaan kuinka paljon varastossa on hyödykettä. Pelin voittaa eniten hyödykkeitä kerännyt pelaaja. Pelaajien on toimittava sekä yhteistyössä että kilpailtava; mikäli planeetta on huonossa kunnossa emoaluksen saapuessa kaikki pelaajat häviävät. Kukin 1 kuukauden pelijakso jakaantuu kolmeen vaiheeseen. # Maanvaltaus. Jokainen pelaaja klikkaa haluamansa tontin kartalta. Tämän jälkeen tulee joskus lisätontti myös huutokaupattavaksi. Maapaikkojen sijainti määrää niiden tuottavuuden. Esimerkiksi Jokivarrella on hyvä kasvattaa ruokaa. # Rakennusvaihe. Kukin pelaaja rakentaa tai vaihtaa vuorollaan tontilleen tuotantolaitoksen esimerkiksi energiaa, ruokaa jne. varten. # Kaupankäynti. Tuotetuilla tavaroilla käydään kauppaa joko pelaajien kesken tai keskuskaupan kanssa. ==Vastaanotto== ZZapp64-sivustolla pelillä on 67% arvosana. == Lähteet == == Aiheesta muualla == * Luokka:Vuoden 1983 videopelit Luokka:Atarin 8-bittisten kotitietokoneiden pelit Luokka:Commodore 64 -pelit Luokka:MSX- pelit Luokka:NEC PC-8801 -pelit Luokka:Sharp X1 -pelit
Torspo

Torspo on alun perin suomalainen jääkiekkomaila- sekä jääkiekkovarustevalmistaja ja sen tuotemerkki. Säynätsaloon perustettiin 1950-luvulla mailatehdas, jossa valmistettiin Toronto-mailoja. Tehdas meni kuitenkin konkurssiin vuonna 1971, minkä jälkeen sen raunioille perustettiin Torspo. Uuden tuotemerkin kulta-aikaa olivat 1970- ja 1980-luvut. Nykyään Torspo-tuotemerkki on ulkomaisessa omistuksessa, ja sen tuotevalikoimaan kuuluvat muun muassa luistimet, mailat, jääkiekkohansikkaat, hartiasuojat, kyynär- ja polvisuojat, pelihousut sekä maalivahdin varusteet (patjat ja rintapanssarit). == Lähteet == ==Aiheesta muualla== *Torspon kotisivut Luokka:Jääkiekkovälineet Luokka:Suomalaiset urheiluvälinevalmistajat Luokka:Urheiluvälinemerkit
Alexander Salák

Alexander Salák (s. 5. tammikuuta 1987 Strakonice, Tšekkoslovakia) on tšekkiläinen jääkiekkomaalivahti. Salák on pelannut Tšekin nuorten maajoukkueissa ja lähti vain 19-vuotiaana Suomeen hakemaan kokemusta ulkomailta. Salák pelasi kauden 2006–2007 Jokipoikien maalilla ja vakuutti monet taidoistaan ollen yksi Mestiksen parhaista maalivahdeista. Kaudelle 2007–2008 Salák siirtyi TPS:n organisaatioon ja muodosti Juha Kuokkasen kanssa nuoren parivaljakon TPS:n maalinsuulle. Seuraavalla kaudella Salák nousi TPS:n selkeäksi ykkösvahdiksi. Joulukuussa 2008 Salák sai viiden ottelun pelikiellon rikottuaan erotuomarin koskemattomuutta KalPaa vastaan käydyssä ottelussa. Kaudeksi 2009–2010 Salák siirtyi NHL:ään Florida Panthersiin. Salák nousi Panthersin kokoonpanoon, kun ykkösmaalivahti Tomáš Vokoun loukkaantui. Pääosan kaudesta Salák pelasi Panthersin farmiseurassa, AHL-liigan Rochester Americansissa. AHL:ssä Salák pelasi hyvin, ja hänet valittiin pelaamaan kauden aikana AHL:n tähdistöotteluun. Salakin saatua kutsun Panthersin kokoonpanoon hän pääsi pelaamaan kaksi NHL-ottelua torjuntaprosentilla 85. Kaudeksi 2010–2011 Salák siirtyi Panthersista lainalle Ruotsin Elitserienin Färjestadiin. Salák halusi saada ykkösmaalivahdin roolin, kun Pohjois- Amerikassa hän olisi todennäköisesti jäänyt Americansin kakkosmaalivahdiksi lupaavan Jacob Markströmin taakse. Helmikuussa 2011 hänen NHL- pelaajaoikeutensa kaupattiin Panthersilta Chicago Blackhawksiin. Samassa kaupassa myös Michael Frolík siirtyi Blackhawksiin, josta Panhers sai Jack Skillen, Hugh Jessimanin ja David Pacanin. Salák oli voittamassa ensimmäisen Ruotsissa pelatun kautensa päätteeksi Elitserienin mestaruutta. Salák pelasi kauden 2011–2012 Blackhawksin farmijoukkueessa, AHL:n Rockford IceHogsissa. Hän torjui kauden aikana 21 ottelussa. Kauden jälkeen Blackhawks purki Salákin sopimuksen, ja pian sen jälkeen hän teki kaksivuotisen sopimuksen Färjestadin kanssa. Hänellä oli kaudella 2012–2013 Elitserienin runkosarjan paras torjuntaprosentti (93,9) ja päästettyjen maalien keskiarvo (1,61). Salákilla oli Färjestad-sopimuksessaan pykälä, joka mahdollisti siirtymisen kesken sopimuskauden KHL-liigaan. Hän teki toukokuussa 2013 kaksivuotisen sopimuksen SKA Pietarin kanssa. Salák on edustanut Tšekkiä useissa jääkiekon EHT- turnauksissa. Vuonna 2013 hänet valittiin ensimmäistä kertaa Tšekin joukkueeseen jääkiekon maailmanmestaruuskilpailuihin. == Lähteet == == Aiheesta muualla == * Luokka:Tšekkiläiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Audiofiili

Audiofiili (, kuulla, kreik. philos, rakastaa) on henkilö, joka arvostaa musiikin toiston äänenlaatua, erityisesti Hifi-äänentoistoa. Termiä käytetään pääosin High End -äänentoistojärjestelmiä harrastavista henkilöistä. Eräs tavoite heillä on se että toistettava ääni vastaisi mahdollisimman tarkasti esim. yhtyeen live-esitystä. Audiofiilit saattavat valita äänitteitä sen perusteella onko äänitteen tuottaja arvostettu laadukkaiden äänitteiden tuottajana. Akustointiakin voidaan tehdä, jotta huoneakustiikka ei värittäisi ääntä. Termiä käytetään myös halventavasti myös merkityksessä, että henkilö pyrkii hyvään äänentoistoon, jonka laatua hän ei voi kuvailla muilla kuin subjektiivisilla termeillä, tarkoittaa että henkilö on vakuuttunut pelkästään omiin tuntemuksiinsa pohjaten siitä, että jokin tietty äänentoistojärjestelmä kuulostaa paremmalta kuin toinen. Esimerkiksi monet hyvän äänentoiston ystävät pitävät LP-levyjä CD-levyjä parempina; voidaan osoittaa että ääni toistuu eri järjestelmissä eri tavalla, mutta "paremmuutta" ei voida osoittaa, voidaan vain esittää mielipide. Lisäksi joidenkin pitkälle erikoistuneiden laitteiden ja äänenlaatua parantavien laitteiden (esimerkiksi kalliiden kaapelien) vaikutusta äänen laatuun on vaikea osoittaa tieteellisin keinoin. Luokka:Äänentoistotekniikka Luokka:Hifi
Kokoelmalevy

Kokoelmalevy on musiikkialbumi, jonka kappaleet on koottu levylle eri lähteistä. Yleensä kokoelmalevyt sisältävät yhden artistin tai yhtyeen suosituimpia kappaleita. Suosituimpia kappaleita sisältävistä kokoelmalevyistä käytetään usein nimityksiä Greatest Hits, The Very Best Of, Best of ja The Definitive Collection. Kokoelmalevy voi olla myös useamman artistin tai yhtyeen kappaleista koostettu tai harvinaisten kappaleiden kokoelma, tai valikoima voi noudattaa tiettyä näkökulmaa tai tyylilajia (esim. ”Ballads” tai ”Unplugged”). Artistin entinen levy-yhtiö saattaa koota hallussaan olevasta vanhasta materiaalista kokoelmalevyn, jonka nimenä on tyypillisesti ”The [levymerkin nimi] Years”. Kokoelmalevyjen kappaleet on useimmiten otettu yhtyeen tai artistin aikaisemmilta levyiltä, eivätkä ne yleensä sisällä uutta (ennenjulkaisematonta) materiaalia. Usein kokoelma-albumin julkaisemiseen on arkisena syynä uuden tuotannon vähyys ja toisaalta levytyssopimuksen vaatimukset julkaisutahdista. Kokoelma-albumi markkinoidaan lähinnä mielikuvien varassa: levyn ostaja ei halua nimenomaan sille valittua kappalevalikoimaa, vaan yleisemmin palasen kyseisen artistin historiaa. Koska vanhojen kappaleiden uudelleenjulkaisun tuotantokustannukset ovat pienet, säästyneet varat sijoitetaan usein kokoelmalevyn tehokkaaseen markkinointiin. Näin kokoelmalevyt ovat usein myydympiä ja siten tuottavampia kuin uutta materiaalia sisältävät levyt. Vanhan tuotannon kokoelmia on popmusiikissa julkaistu paljon 1970-luvulta lähtien, ja jo silloin niitä saatettiin kritisoida suurella rahalla markkinoiduiksi turhuuksiksi. CD-levyjen aikakaudella kokoelmat ovat olleet yhä useammin usean CD:n ja kymmenien kappaleiden ”bokseja”, jotka pyrkivät esittelemään artistin tai yhtyeen tuotantoa takautuvasti laajemmin. Myyntivalttina on usein ollut kappaleiden uudelleenmasterointi alkuperäisistä nauhoista tai jopa nauhamateriaalin osittainen uudelleensovitus, kuten George Martinin poikansa kanssa tekemät versiot The Beatles -kokoelmalla Love (2006). Viime aikoina on yleistynyt tapa laittaa kokoelmalevylle muutama uutuuskappalekin. Tällä tavoin levy-yhtiöt toivovat voivansa lisätä kokoelma-albumin myyntiä myös niiden keskuudessa, joilla jo on yhtyeen aikaisempaa tuotantoa. Suhtautuminen kokoelma-albumeita kohtaan ei ole aina myönteistä ja joitakin yhtyeitä on moitittu liian monien kokoelmien julkaisemista. Maailmanlaajuisesti myydyimpänä kokoelmalevynä pidetään Eaglesin albumia Their Greatest Hits (1971–1975).Record Breakers and Trivia : Albums , 2007, everyHit.com. Luettu 3.7.2007. Suomen myydyin kokoelmalevy on Eppu Normaalin Repullinen hittejä, joka on samalla Suomen kaikkien aikojen toiseksi eniten myyty levy. Queenin Greatest Hits II -kokoelma on puolestaan Suomen myydyin ulkomainen albumi. ÄKT: Tilastot & listat . Luettu 3.7.2007. ==Lähteet== *
Tomas Holmström

Tomas Holmström (s. 23. tammikuuta 1973 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä. Viimeisinä vuosinaan hän pelasi NHL-seura Detroit Red Wingsissä. Uransa Holmström aloitti luulajalaisessa Luleå HF -seurassa. Detroit Red Wings varasi hänet NHL:ään vuonna 1994, ja hän pelasi seurassa vuodesta 1996 lähtien lukuun ottamatta kauden 2004–2005 työsulkua, jolloin hän palasi pelaamaan vuodeksi kasvattajaseuraansa. Holmström on voittanut Stanley Cupin vuosina 1997, 1998, 2002 ja 2008. Vuonna 2006 hän pelasi Torinon olympialaisissa kultaa voittaneessa Ruotsin joukkueessa. Tammikuussa 2013 Holström kertoi lopettavansa uransa. == Lähteet == * * * Luokka:Ruotsalaiset jääkiekkoilijat Luokka:Ruotsalaiset olympiavoittajat Luokka:Detroit Red Wingsin varaamat pelaajat Luokka:Vuonna 1973 syntyneet Luokka:Elävät henkilöt
Throwdown

Throwdown on Hardcore-yhtye, joka on esiintynyt Ozzfestissa, Sounds of the Undergroundissa ja Warped Tourissa. ==Tuotanto== ===Albumit=== * Beyond Repair (1999) * You Don't Have to Be Blood to Be Family (2001) * Haymaker (2003) * Vendetta (2005) * Venom and Tears (2007) * Deathless (2009) ===EP:t=== *S/T 7" (1999) * Drive Me Dead EP (2000) * Split 7" with Good Clean Fun (2001) * Face the Mirror EP (2002) *Facing the Ills of Modern Man EP (2004) ===Live DVD:t=== * Throwdown - the DVD: Together. Forever. United. DVD (2004) ==Aiheesta muualla== *Virallinen kotisivusto * *Throwdownin profiili * Thowdownin musiikkivideoita ja livevideoita *Throwdown PureVolume:n sivustolla Luokka:Yhdysvaltalaiset yhtyeet
Macintosh Portable

Macinctosh Portable oli Applen ensimmäinen yritys saada markkinoille kannettava Macintosh. Markkinoiden reaktiot olivat huonot. Se oli hidas, siinä ei ollut laajennusmahdollisuuksia ja aktiivimatriisinäyttö (myöhemmin taustavalaistu) teki siitä erittäin kalliin. Sitä myytiin 6 500 dollarin hintaan. ==Tekniset tiedot== *Suoritin: Motorola MC68000 (virtaa säästävä 68HC000-versio) *Tason 1 välimuisti: 512 tavua *Kellotaajuus: 16 MHz *Väylänopeus: 16 MHz *RAM-muistia: 1 MB *RAM-laajennuspaikkoja: 1 *Maksimi RAM: 9 MB (taustavalaistu malli: 8 MB) *Näyttö: 1-bit aktiivimatriisi (taustavalaistu 2/91 jälkeen) *Resoluutio: 640 x 400 *Kiintolevy: valinnainen 40 MB (SCSI) *Levykeasema: 1 tai 2 1.4 MB SuperDrive *Liitännät: **ADB: 1 **Sarja: 2 **SCSI: DB-25 **Audio ulos: stereo 8-bit mini *Kaiutin: mono *Koodinimi: Laguna, Riveria, Malibu, Esprit, Guiness. (Taustavalaistu malli: Aruba, Love Shack, Mulligan) *Teho: 5 wattia *Mitat: 10,3cm x 38,7cm x 37,7cm *Paino: 7,2 kg *Minimi OS: 6.0.4 *Maksimi OS: 7.5.5 *Julkaistu: Syyskuu 1989 *Valmistus lopetettu: Lokakuu 1991 Luokka:Applen tietokoneet
Eddie Cibrian

Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret. ==Ura== Cibrian tunnetaan parhaiten roolitöistään televisiosarjoissa. Hän näytteli pahaa Matt Clarkia saippuasarjassa Tunteita ja tuoksuja, jonka jälkeen hän näytteli toisessa saippuasarjassa Sunset Beach Cole Deschanelia. Sunset Beachin jälkeen hän siirtyi televisiosarjaan Hädän hetkellä, jossa hän näytteli palomies Jimmy Dohertyä. Hän jätti Hädän hetkellä -sarjan vuonna 2004, minkä jälkeen hän on näytellyt muun muassa televisiosarjoissa Kadotettu ja Uhan alla. ==Yksityiselämä== Eddie on hyvä ystävä Tunteita ja tuoksuja -vastanäyttelijänsä Joshua Morrowin kanssa, jonka kanssa hänellä on yhteinen yhtye. Hän meni naimisiin Brandi Glanvillenin kanssa vuonna 2001. Pariskunnan ensimmäinen lapsi syntyi 2003, toinen lapsi 2007. Cibrian nimettiin People Magazinessa sadan kauneimman ihmisen joukkoon vuonna 2006, ja samana vuonna hänet äänestettiin kaikkien aikojen toiseksi komeimmaksi ”saippuaurokseksi” Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa. == Lähteet == ==Aiheesta muualla== * * Eddie Cibrianin fanisivut * Eddie Cibrian NNDB:ssä Luokka:Yhdysvaltalaiset televisionäyttelijät Luokka:Amerikankuubalaiset Luokka:Vuonna 1973 syntyneet Luokka:Elävät henkilöt
Närpes Kraft

IF Kraft eli Närpes Kraft on närpiöläinen urheiluseura. Se on perustettu vuonna 1930. Seuran lajeja ovat muun muassa pyöräily, hiihto, yleisurheilu, jalkapallo ja jääkiekko. Jääkiekossa Kraftin edustusjoukkue pelaa II- divisioonassa eli Suomen neljänneksi korkeimmalla sarjatasolla. Jääkiekko on Kraftissa aloitettu vuonna 1970 ja pyöräily vuonna 1982. Kraft lienee parhaiten tunnettu jalkapalloseurana. Jalkapallojaosto erkani nimelle Närpes Kraft Fotbollsförening vuonna 1997. Jalkapallossa seuran edustusjoukkue on pelannut Suomen kolmanneksi korkeimmalla sarjatasolla eli Kakkosessa yhteensä 26 kautta vuosina 1976–1984, 1986–1996, 1998 ja 2005–2009. Sillä on myös kokemusta pykälää korkeammalta sarjatasolta eli Ykkösestä, jossa se pelasi seitsemän kautta vuosina 1997 ja 1999–2004. Kaudeksi 2010 Kraft putosi Kolmoseen, josta se palasi yhden kauden jälkeen takaisin Kakkoseen. Jalkapallojoukkueen kotikenttä on Mosedal, jossa on 2 000 istumapaikkaa. Vieressä sijaitsee muun muassa jääkiekkojoukkueen käyttämä jäähalli. ==Lähteet== ==Aiheesta muualla== * Kraftin jalkapallo * Kraftin jääkiekko * Kraftin yleisurheilu * Kraftin hiihto Luokka:Suomalaiset urheilun yleisseurat Luokka:Suomalaiset jalkapalloseurat Luokka:Vuonna 1930 perustetut urheiluseurat Luokka:Närpiö
Kiri sute gomen

Kiri sute gomen () tai () tarkoittaa kirjaimellisesti , "Lupa lyödä (miekalla)" tai "lupa lähteä" jättäen kohteen ruumis ilman ilmoitusvelvollisuutta paikallisille viranomaisille. Kyseessä on samurai- säädynSamurai-säädyn lisäksi muita säätyjä keskiaikaisessa Japanissa olivat talonpoika, käsityöläinen ja kauppias. Säätyjen ulkopuolisilla eta tai hinin ei ollut oikeuksia oikeus tuomita ja rangaista heti paikan päällä, mukaan lukien surmata, jos tarpeellista, alempien säätyjen edustajia, jos nämä "käyttäytyivät toisin kuin heiltä oli lupa odottaa".Bu Samurain ammatti, sivut 12-13. Hashi 20/1998, 1998 Kiri sute gomen -säännöstä on paljon virhekäsityksiä. Kiri sute gomen -oikeuden turha käyttö oli samuraille kunniatonta. Lisäksi Kiri sute gomenin kohteella, vaikka olikin samuraita alempaa säätyä, oli lupa puolustautua samuraita vastaan. Lisäksi Kiri sute gomen saattoi johtaa viranomaisten oikeuttamaan verikostoon, ada-uchiin. Viranomaiset myös valvoivat samuraiden toimia ja aiheettomasta Kiri sute gomenin käytöstä oli ankarat rangaistukset, samurai saatettiin tuomita jopa itsemurhaan (seppuku). ==Lähteet== * * * === Viitteet === Luokka:Japanilaiset budōkäsitteet
Sunset Beach

Sunset Beach oli yhdysvaltalainen saippuaooppera, joka aloitti NBC:llä 6. tammikuuta 1997 ja viimeinen jakso näytettiin 31. joulukuuta 1999. Sarjasta tehtiin 751 jaksoa. Sen tuotti Aaron Spelling Productions. Sarjaa näytettiin 70 maassa ympäri maailman ja se oli erityisen suosittu Isossa-Britanniassa, Norjassa, Suomessa, Australiassa, Ruotsissa, Uudessa-Seelannissa, Israelissa, Saksassa, Puolassa, Kroatiassa, Venäjällä, Romaniassa, Sloveniassa, Venezuelassa ja Bulgariassa. Suomessa sarjaa näytti Nelonen. Sarjassa näytteli mm. Lesley-Anne Down, Eddie Cibrian ja Sarah Buxton. ==Lähteet== Luokka:Saippuasarjat Luokka:Yhdysvaltalaiset televisiosarjat
Riku-Petteri Lehtonen

Riku-Petteri Lehtonen (s. 19. tammikuuta 1971 Turku) on suomalainen jääkiekkovalmentaja ja entinen jääkiekkoilija. Kaudella 2010–2011 Lehtonen toimi ensin SM-liigassa Turun Palloseuran apuvalmentajana, mutta päävalmentaja Heikki Leimeen erottamisen jälkeen hänet siirrettiin päävalmentajan tehtävään. Lehtosen aika TPS:n päävalmentajana jäi kolmen kuukauden mittaiseksi, sillä tammikuussa 2011, kahdeksan peräkkäisen tappion jälkeen, hänen tilalleen seuran päävalmentajaksi nimitettiin Jukka Koivu. Maaliskuun 2011 lopulla, vajaat puoli vuotta ennen kauden 2011–2012 alkua, Lehtonen teki sopimuksen Pelicansin kanssa, jossa hän toimi Kai Suikkasen apuvalmentajana. Hän oli toiminut Suikkasen apuvalmentajana aiemmin TPS:ssä kausina 2008–2009 ja 2009–2010, joista jälkimmäisellä joukkue voitti Suomen mestaruuden. Kahden Pelicansissa vietetyn kauden jälkeen, joista ensimmäisellä joukkue voitti SM- hopeaa, hän ja Suikkanen palasivat vuonna 2013 TPS:n valmentajiksi. Lehtonen aloitti valmentajauransa vuonna 2007 TPS:n A-nuorten valmennustiimissä. Sisu- Petteri Lehtonen ==Pelaajaura== A-juniorivuodet Lehtonen pelasi Turun Palloseurassa. Tämän jälkeen Lehtonen kiersi 2-divisioonan kautta 1-divisioonan Kalajoen Junkkareihin. Kaudella 1995–1996 Lehtonen pääsi koittamaan Palloseuran riveissä SM-liigapelejä kuuden ottelun verran. Seuraavaksi kahdeksi kaudeksi Lehtonen sai vakituisen paikan TPS:n puolustuksesta ja hänet valittiinkin joukkueen kapteeniksi kaudelle 1997–1998. Hannu Jortikan astuessa TPS-valmennukseen Lehtonen sai etsiä itselleen uuden työnantajan, koska TPS:n puolustus oli todella kovatasoinen kaudella 1998–1999 (esimerkiksi Peter Ahola, Aki Berg, Jouni Loponen, Marko Kiprusoff). ==Lähteet== * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1971 syntyneet Luokka:Elävät henkilöt
Stereotesti

Stereotesti lähetettiin kerran viikossa Yleisradion Rinnakkaisohjelma- radiokanavalla 1972–1990 lukijanaan kuuluttaja Pentti Fagerholm. Kaiuttimesta toiseen liikkuvasta metronomin tikityksestä tuli päätellä, kuunteleeko todella stereoäänistä lähetystä, onko vastaanotin kytketty oikein ja onko vastaanotin kytketty stereokuuntelulle. Stereotestistä tehtiin myös parodia Monotesti, jonka esitti Ylen radiokuuluttaja Carl-Erik Creutz.Monotesti Elävä arkisto, Yleisradio == Lähteet == == Aiheesta muualla == * Stereotesti Elävä arkisto, Yleisradio Luokka:Ylen historia Luokka:Suomalaiset radio-ohjelmat
Regina Resnik

Regina Resnik (30. elokuuta 1922, New York – 8. elokuuta 2013 New York) oli yhdysvaltalainen oopperalaulaja. Hän aloitti sopraanona, mutta siirtyi äänialaltaan mezzosopraanoksi. Resnik valmistui Hunter Collegesta 1942 ja piti debyyttikonserttinsa Brooklynissä. Hän esiintyi vuonna 1944 Metropolitan- oopperassa ja aloitti pian kansainvälisen uransa. Resnik levytti mm. Giuseppe Verdin sekä Richard Straussin tuotantoa. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Mezzosopraanot Luokka:Vuonna 1922 syntyneet Luokka:Vuonna 2013 kuolleet
Risë Stevens

Risë Stevens (11. kesäkuuta 1913 New York – 20. maaliskuuta 2013 New York) oli yhdysvaltalainen mezzosopraano. Stevens opiskeli kolmen vuoden ajan Juilliard School of Musicissa. Hän jatkoi opintojaan Wienissä ja esiintyi vuosina 1936–1938 Prahassa. Hän oli myös vierailevana tähtenä Wienin valtionoopperassa. Stevens sai vuonna 1938 kiinnityksen Buenos Airesin Teatro Colóniin ja esiintyi seuraavana vuonna Glyndebournen oopperafestivaalilla. Hän esiintyi Metropolitan-oopperassa ensimmäistä kertaa 1938 sekä lisäksi mm. Pariisissa, Lontoossa ja La Scalassa. Stevens oli Metropolitan-oopperan vakituinen tähti vuoteen 1961 saakka. Sinä vuonna hän teki viimeisen esityksensä roolissa Georges Bizet'n oopperassa Carmen. Stevensiä voi kuulla myös muutamista Hollywood-elokuvista. == Lähteet == Luokka:Yhdysvaltalaiset oopperalaulajat Luokka:Mezzosopraanot Luokka:Vuonna 1913 syntyneet Luokka:Vuonna 2013 kuolleet
M/S Ambal

M/S Ambal () on venäläisen Ugtrans Terminal CO LTDn omistama ro-ro-rahtialus. Alus on rakennettu vuonna 1990 Schichau Seebeckwerft GmbH Fischereihafenin telakalla Bremerhavenissa, Saksassa. Nykyään Ambal on rekisteröitynä Venäjän lipun alle. Ambalin sisaralus on venäläinen M/S Baltijsk. == Tekniset tiedot == Pituutta Ambalilla on 189,7 metriä, leveyttä 22 metriä ja syväys on 6,5 metriä. Laivan koko tilavuus (bruttovetoisuus) on 20 729 ja matkustus- ja lastitilojen tilavuus (nettovetoisuus) 6 378a. Aluksen kuollut paino eli kantavuus on 10 160 tonnia. Aluksen lastikapasiteetti on 1 989 kaistametriä. Laivan huippunopeus on 18,9 solmua ja jääluokitus 1A Super. Laivan pääkoneina on kaksi Wärtsilä 9R46 dieselmoottoria, jotka yhdessä kehittävät 16 290 kilowatin tehon. == Käyttöhistoria == Marraskuussa 1989 alus laskettiin vesille. 27. helmikuuta 1990 alus luovutettiin Partenreederein omistukseen, joka rekisteröi aluksen Saksan lipun alle. Kotisatamaksi tuli Lyypekki. Tuolloin alus oli nimeltään M/S Railship III. Saman vuoden maaliskuussa alus aloitti liikennöinnin Hangon ja Travemünden välillä. 1. kesäkuuta 1998 reitiksi vaihtui Turku–Travemünde. Syyskuussa 2002 alus kastettiin Finnrunneriksi. 12. kesäkuuta 2003 alus törmäsi laituriin Travemündessa. Nykyisen omistajan, norjalaisen Finland RoRo K/S:än haltuun alus päätyi 19. marraskuuta 2003. Finland RoRo K/S osti tuolloin myös neljä muuta alusta: M/S Transfinlandian, M/S Astrean, M/S Transbaltican ja M/S Finnriderin. Uusi omistaja vuokrasi aluksen Finnlinesille. 25. maaliskuuta 2004 alus sai nimen Runner. Maaliskuussa 2005 Runnerin ja sisaralus Riderin puolalaiset miehistön jäsenet menivät lakkoon norjalaisen työnantajan alettua maksamaan heille Puolan työehtosopimuksen mukaista palkkaa. Tämän seurauksena heidän ansionsa putosivat yli 60 prosentilla. Aluksen 17-henkinen miehistö muodostui 14 puolalaisesta sekä kolmesta saksalaisesta. Runnerin norjalainen päällystö ei lakkoillut. Lakon aikana miehistö asui ja söi aluksessa. Saksalainen tuomioistuin totesi miehistön mukaan lakon lailliseksi. Lakko päättyi, kun alus siirrettiin Suomen lipun alle ja sinne tuli suomalainen miehistö. Auto- ja Kuljetusalan Työntekijäliitto AKT ja Suomen Merimies-Unioni eivät vastustaneet lipunvaihtoa. Simo Zitting Suomen Merimies-Unionista kertoi olleensa yllättynyt, koska suomalaiset merimiehet saivat töitä. == Katso myös == *M/S Ship I == Lähteet == == Aiheesta muualla == * Runnerista Finnlinesin sivuilla * Fakta om Fartyg – M/S Railship III Luokka:Rahtilaivat
Maissiöljy

Maissiöljy on maissin jyvän alkioista valmistettu ruokaöljy. Se on kullankeltaista, puhdistettuna melkein mautonta ja tuoksutonta kasviöljyä, jonka rasvahapoista yli puolet on monityydyttymättömiä. Sitä käytetään myös ruoanlaitossa, salaattikastikkeissa ja margariineissa. Maissiöljy kestää hyvin kuumennusta. Sitä käytetään uppopaistamiseen. Maissiöljyä myydään myös luomutuotteena. Se uutetaan mekaanisesti, suodatetaan ja puhdistetaan höyryttämällä. Maissiöljy sisältää linolihappoa, palmitiinihappoa ja öljyhappoa. Se sisältää myös merkittävästi omega-6-rasvahappoja ja E- ja B6-vitamiinia. Maissiöljyä voidaan käyttää paitsi ruokaöljynä, myös kosmetiikassa ihon ja hiusten hoitoon sekä hierontaan. Maissiöljy on erityisesti keliaakikkojen sekä gluteeniallergisten suosiossa. Maissiöljyn CAS-numero on 8001-30-7. == Lähteet == == Aiheesta muualla == * Fineli: Maissiöljyn ravintosisältö * PubChem: Corn Oil * Food Component Database (FooDB): Corn oil Luokka:Ruokaöljyt Luokka:Maissivalmisteet
Neitivirtafolk

Neitivirtafolk järjestettiin Valtimon Karhunpäässä Laitalan Lomien pihapiirissä yksipäiväisenä tapahtumana heinäkuussa. Neitivirtafolk oli päihteetön tapahtuma; alueella ei ollut anniskeluoikeuksia. Tapahtuman järjesti Valtimon musiikkiyhdistyksen folkjaosto. Ensimmäisen kerran se järjestettiin 2006. Viimeisin kerta, kun tapahtuma järjestettiin, oli heinäkuussa 2011. ==Lähteet== Luokka:Valtimo Luokka:Entiset kansanmusiikkitapahtumat Suomessa
Roberta Peters

pienoiskuva|Roberta Peters vuonna 1974.Roberta Peters (4. toukokuuta 1930 New York, New York – 18. tammikuuta 2017 Rye, New York) oli yhdysvaltalainen sopraano. Hän oli Metropolitan-oopperan vakituinen esiintyjä yli neljän vuosikymmenen ajan.http://www.bach-cantatas.com/Bio/Peters-Roberta.htm Metropolitan-oopperan lisäksi Peters esiintyi mm. Covent Gardenissa ja Wienin valtionoopperassa. Hän piti sooloresitaaleja vielä vanhoilla päivillään. Hän pääsi esiintymään Valkoiseen taloon jo John F. Kennedyn ajalla. Petersillä oli lyhyt avioliitto baritoni Robert Merrillin kanssa. Avioliiton kariuduttua hän meni myöhemmin uusiin naimisiin. Bill Clinton myönsi Roberta Petersille vuonna 1998 National Medal of Artsin. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Grammy-palkinnon saajat Luokka:Vuonna 1930 syntyneet Luokka:Vuonna 2017 kuolleet
J. Neely Johnson

John Neely (tai Neeley) Johnson (2. elokuuta 1825 – 31. elokuuta 1872) oli yhdysvaltalainen lakimies ja poliitikko. Hän toimi Kalifornian kuvernöörinä vuosina 1856–1858. Häntä edelsi John Bigler ja seurasi John B. Weller. Myöhemmässä elämässään Johnson työskenteli Nevadan korkeimmassa oikeudessa. Hän kuoli Salt Lake Cityssä 1872. == Lähteet == Johnson, J. Neely Johnson, J. Neely Johnson, J. Neely
Ruskovälskäri

Ruskovälskäri (Zebrasoma scopas) on välskärikaloihin kuuluva kala. == Koko ja ulkonäkö == Ruskovälskäri voi kasvaa 20 cm pitkäksi. Sen vartalo on litteä ja ruskehtava, muistuttaa muodoltaan kiekkokalaa. == Alkuperä == Ruskovälskäri elää luonnossa Indopasifisella merialueella. == Käyttäytyminen == Ruskovälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan.Meriakvaarion perustamismanuaali == Ravinto == Ruskovälskäri syö elävää tai kuivattua levää. Varsinkin nuoret yksilöt tarvitsevat ruokaa päivittäin. Kuivatun makrolevän (esimerkiksi norilevä) tarjoaminen vähentää myös mahdollisuutta, että turhautunut välskäri alkaa näykkiä selkärangattomia tai koralleja.Advanced Aquarist Nov.2002 == Lähteet == ==Aiheesta muualla== * Luokka:Meriakvaariokalat Luokka:Välskärikalat (heimo)
Harold Clayton Urey

Harold Clayton Urey (29. huhtikuuta 1893 – 5. joulukuuta 1981) oli yhdysvaltalainen kemisti. Hän toimi Columbian yliopistossa New Yorkissa vuodesta 1929, ja Chicagon yliopiston professorina vuodesta 1945. Urey sai vuonna 1934 Nobelin kemianpalkinnon raskaan vetyisotoopin deuteriumin keksimisestä. Vuonna 1953 Urey ja Stanley Miller suorittivat Chicagon yliopistossa kuuluisan Miller-Ureyn kokeen, joka silloisen tiedon mukaan simuloi varhaisen maapallon ilmakehän koostumusta. Miller ja Urey onnistuivat tuottamaan koelaitteistollaan useita elämän kannalta tärkeitä molekyyleja, kuten aminohappoja, sokereita ja nukleotidiemäksiä. == Lähteet == Luokka:Yhdysvaltalaiset kemistit Luokka:Nobelin kemianpalkinnon saajat Luokka:Vuonna 1893 syntyneet Luokka:Vuonna 1981 kuolleet
John B. Weller

John B. Weller (22. helmikuuta 1812 – 17. elokuuta 1875) oli Kalifornian viides kuvernööri vuosina 1858–1860. Hän kuului Yhdysvaltain demokraattiseen puolueeseen. Weller syntyi Ohiossa ja palveli 1840-luvulla Meksikon–Yhdysvaltain sodassa. Hän oli vuonna 1848 epäonnistuneesti ehdolla Ohion kuvernööriksi. Hän istui Yhdysvaltain senaatin jäsenenä vuosina 1852–1857. Weller kuoli New Orleansissa, Louisianassa. == Lähteet == Luokka:Kalifornian kuvernöörit Luokka:Vuonna 1812 syntyneet Luokka:Vuonna 1875 kuolleet Luokka:Yhdysvaltalaiset demokraattipoliitikot
Milton Latham

Milton Slocum Latham (23. toukokuuta 1827 – 4. maaliskuuta 1882) oli yhdysvaltalainen poliitikko. Hän toimi Kalifornian kuudentena kuvernöörinä viiden päivän ajan tammikuussa 1860. Erottuaan kuvernöörinvirastaan Latham istui Yhdysvaltain senaatissa vuoteen 1863. Hän muutti myöhemmällä iällään New Yorkiin ja kuoli siellä 54-vuotiaana. == Lähteet == Luokka:Kalifornian kuvernöörit Luokka:Yhdysvaltain senaatin jäsenet Luokka:Vuonna 1827 syntyneet Luokka:Vuonna 1882 kuolleet
Polly Bergen

Polly Bergen (Nellie Paulina Burgin, 14. heinäkuuta 1930 Knoxville, Tennessee – 20. syyskuuta 2014 Southbury, Connecticut) oli yhdysvaltalainen näyttelijä. Bergenillä oli merkittäviä rooleja muun muassa elokuvissa Armeijan monnit (1950), Tuomitun kosto (1962) sekä Tällaistakin voi sattua (1964). Hänet tunnettiin myös Täydelliset naiset -sarjan Lynette Scavon Stella-äitinä (2007–2009). Bergen oli kolmesti naimisissa. Toisesta avioliitostaan Freddie Fieldsin kanssa hän sai yhden lapsen. Lisäksi Bergen ja Fields ottivat kaksi adoptiolasta.http://www.imdb.com/name/nm0000917/bio == Lähteet == ==Aiheesta muualla== * Luokka:Yhdysvaltalaiset teatterinäyttelijät Luokka:Vuonna 1930 syntyneet Luokka:Vuonna 2014 kuolleet
Kuopion laskuvarjourheilijat

Kuopion laskuvarjourheilijat ry on Rissalan lentokentällä toimiva laskuvarjohyppykerho. Kerhon lyhenne on KLU. Laskuvarjohyppytoiminta alkoi Kuopiossa vuonna 1966. Toiminta oli aluksi Kuopion ilmailuyhdistyksen alaisuudessa vuoteen 1986 asti, jolloin perustettiin oma kerho, Kuopion Laskuvarjourheilijat ry. Nykyisin Kuopion Laskuvarjourheilijat hyppäävät vuosittain noin 2000 hyppyä. Tämän lisäksi vuosittain koulutetaan noin 50 uutta kurssilaista ja lisäksi tandemkursseille osallistuu noin 60 hyppääjää. Kerho käyttää hyppytoiminnassaan Rissalan lisäksi myös Rautavaaran kenttää. Hyppykoneena käytetään Cessna 182 P-mallista lentokonetta. Koneeseen mahtuu lentäjän lisäksi viisi hyppääjää. Hyppymestareita kerhossa on neljä, joista kaksi on lisäksi tandemhyppymestareita. Lentäjiä on kymmenen. ==Lähteet== *Kuopion laskuvarjourheilijat Luokka:Suomalaiset ilmailukerhot Luokka:Kuopiolaiset urheiluseurat
Fontella Bass

Fontella Bass (3. heinäkuuta 1940 St. Louis, Missouri – 26. joulukuuta 2012) oli yhdysvaltalainen soul-laulaja. Hänet muistetaan parhaiten vuoden 1965 R&B-hitist;ä "Rescue Me". Bass oli jo varhain tekemisissä musiikin kanssa. Hänen äitinsä oli gospel-muusikko Martha Bass. == Diskografia == === Albumit === * The New Look (1966) * Les Stances a Sophie (1970) * Free (1972) * From the Root to the Source (1980) * Rescued: The Best of Fontella Bass (1992) * No Ways Tired (1995) * Now That I Found a Good Thing (1996) * Travelin' (2001) === Singlet === * "I Don't Hurt Anymore" / "Brand New Love" (1962) * "Honey Bee" / "Bad Boy" (1962) * "I Love The Man" / "My Good Loving" (1964) * "Don't Mess Up a Good Thing" (Bobby McCluren kanssa) (1965) * "You'll Miss Me (When I'm Gone)" (Bobby McCluren kanssa) (1965) * "Rescue Me" / "Soul Of The Man" (1965) * "Recovery" / "Leave It In The Hands Of Love" (1966) * "I Can't Rest" / "I Surrender" (1966) * "You'll Never Ever Know" / "Safe and Sound" (1966) * "Lucky In Love" / "Sweet Lovin' Daddy" (1967) == Lähteet == == Aiheesta muualla == * Fontella Bassin muistokirjoitus Helsingin Sanomissa * Kuvaus Allmusic.comissa Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1940 syntyneet Luokka:Vuonna 2012 kuolleet
Christuskirche

Christuskirche on luterilainen kirkkorakennus Namibian pääkaupungissa Windhoekissa, historiallisen keskustan alueella. Se on peräisin Saksan siirtomaavallan (1884–1914) ajalta. Kirkko oli tarkoitus rakentaa jo 1900-luvun alussa, mutta sodat viivästyttivät aloitusta. Kirkon rakentaminen aloitettiin vuonna 1907 ja peruskivi muurattiin 11. elokuuta 1907. Rakennustyöt kestivät kolme vuotta ja kirkko vihittiin 16. lokakuuta 1910. Kirkko edustaa arkkitehtuuriltaan uusgotiikkaa, ja siinä on myös piirteitä art nouveausta. Sen suunnittelusta on vastannut arkkitehti Gottlieb Redecker. Kirkon alttari on tehty marmorista, kun taas muu kirkko on tehty kvartsihiekkakivestä. Kirkon torni kohoaa 24 metrin korkeuteen. Saksan keisari Vilhelm II on lahjoittanut kirkkorakennuksen pyhäkön ikkunat. == Lähteet == Luokka:Windhoekin rakennukset ja rakennelmat Luokka:Namibian kirkot Luokka:Kivikirkot
Luettelo Ajokoirien tähdistön tähdistä

Luettelo Ajokoirat- tähtikuvion tähdistä: Nimi Designaatio Designaatio Designaatio Designaatio Paikka Paikka Magnitudi Magnitudi Etäisyys valovuotta (vv.) Spektriluokka Huomioita Nimi B F HD HIP RA Dekl. vis. abs. Etäisyys valovuotta (vv.) Spektriluokka Huomioita Cor Caroli α2 12 112413 63125 2.89 0.25 110 A0spe... Chara; α² CVn muuttujien prototyyppi; optinen pari, toinen osapuoli α1 CVn β CVn β 8 109358 61317 4.24 4.63 27 G0V Chara, Asterion; lähes auringon kopio 24 CVn 24 118232 66234 4.68 0.85 190 A5V 20 CVn 20 115604 64844 4.72 0.00 286 F3III AO CVn; δ Sct-muuttuja 5 CVn 5 107950 60485 4.76 −0.64 393 G7III 120933 67665 4.76 −1.58 604 K5III 25 CVn 25 118623 66458 4.82 0.97 192 A7III kaksoistähti 118216 66257 4.91 1.67 145 F2IV SB 115004 64540 4.94 −1.08 522 K0III 6 CVn 6 108225 60646 5.01 0.79 227 G8III-IV 21 CVn 21 115735 64906 5.14 0.51 275 A0V BK CVn; α² CVn muuttuja 14 CVn 14 113797 63901 5.20 0.51 282 B9V 3 CVn 3 107274 60122 5.28 −0.72 517 M0III 109317 61309 5.42 0.86 266 K0IIICN... La Superba 110914 62223 5.42 −1.27 710 C7Iab Y CVn; hiilitähti 120164 67250 5.51 0.67 304 K0III+... 23 CVn 23 116010 65072 5.60 −0.91 655 K1III α1 CVn α1 12 112412 63121 5.61 3.62 82 F0V Cor Carolin optinne pari 120420 67384 5.61 0.71 311 K0III 113847 63916 5.64 −0.21 483 K1III 2 CVn 2 106690 59831 5.69 −1.35 834 M1III TU CVn 112264 63024 5.75 −0.92 704 M5III muuttuja 19 CVn 19 115271 64692 5.77 1.39 245 A7V 115723 64927 5.81 −0.14 504 K4.5III 111604 62641 5.87 0.50 387 A3V 116957 65550 5.88 0.68 357 K0III: 120047 67194 5.88 2.33 167 A5V 120819 67605 5.89 −0.69 676 M2III 17 CVn 17 114447 64246 5.91 1.95 202 A9III-IV 121164 67782 5.91 1.86 211 A7V 120048 67210 5.92 0.46 403 G9III 10 CVn 10 110897 62207 5.95 4.75 57 G0V 119458 66907 5.98 0.11 486 G5III 114357 64212 6.01 1.20 299 K3III 115810 64979 6.01 1.94 213 F0IV 4 CVn 4 107904 60467 6.03 0.98 334 F3IV AI CVn; δ Sct-muuttuja 117710 65951 6.07 1.53 263 K2III 116581 65376 6.10 −1.74 1207 M3III 112570 63211 6.11 0.99 344 K0III-IV 7 CVn 7 108845 60988 6.21 2.94 147 F7V 119035 66690 6.21 0.12 540 G5II: 119081 66725 6.22 0.88 382 K3III 109345 61320 6.24 0.94 374 K0III 11 CVn 11 111421 62516 6.25 0.49 463 A6m 112171 62972 6.25 1.89 243 A7IV 15 CVn 15 114376 64217 6.25 −1.48 1144 B7III 122675 68567 6.28 0.17 544 K2III 119445 66892 6.30 −1.00 942 G6III 121682 68065 6.31 2.01 236 F4IV-V 107610 60305 6.33 1.46 307 K2III 110834 62172 6.34 1.54 298 F6IV 116303 65230 6.34 0.60 458 A7m 9 CVn 9 109980 61692 6.35 2.27 213 A7Vn 118156 66223 6.37 2.20 223 F0IV 110066 61748 6.39 0.44 505 A0p SrCrEu 117361 65754 6.42 1.97 253 F0IV 120600 67483 6.43 2.37 212 A7IV-V 121197 67778 6.48 −1.64 1370 K5 117261 65723 6.49 0.88 432 G8III 111572 62600 6.50 0.58 497 K1III 114975 64530 6.50 −1.58 1347 M0 R CVn 120499 7.40 M6IIIe Mira-muuttuja RS CVn 114519 64293 8.23 352 F4V+... RS CVn-muuttujien prototyyppi Taulukon sarakkeissa käytetyt lyhenteet: * HD numero Henry Draper -luettelossa * HIP numero Hipparcos-luettelossa * RA Rektaskensio * DEC Deklinaatio * Vis Näennäinen kirkkaus * Abs Absoluuttinen kirkkaus == Lähteet == *
Deutsche Höhere Privatschule Windhoek

Deutsche Höhere Privatschule Windhoek eli DHPS on kansainvälinen koulu Namibiassa. Se sijaitsee pääkaupunki Windhoekin keskustan läheisyydessä. Koulun pääopetuskieli on saksa. Se on Namibian yksityiskouluista kaikkein vanhin. Se perustettiin vuonna 1909 nimellä Kaiserliche Realschule (Keisarillinen reaalikoulu). Nykyisen nimensä koulu otti Saksan keisari Vilhelm II:n luovuttua kruunusta. Koulussa opiskelee noin 1000 oppilasta. == Aiheesta muualla == * Viralliset sivut Luokka:Windhoekin rakennukset ja rakennelmat Luokka:Namibian oppilaitokset
Viv Anderson

Vivian Alexander Anderson (s. 29. elokuuta 1956) on englantilainen jalkapalloilija. Hän oli ensimmäinen mustaihoinen pelaaja, joka edusti Englantia maaottelussa. Tämä tapahtui vuonna 1978.FURD.org (myös kuva) Kaikkiaan hän pelasi 30 maaottelua ja teki niissä kaksi maalia vuosina 1978–1988. Anderson pelasi alkupuolen urastansa Nottingham Forestin joukkueessa oikeana laitapuolustajana. Vuonna 1984 hän siirtyi Arsenaliin ja 1987 Manchester Unitediin. == Lähteet == Luokka:Englantilaiset jalkapalloilijat Luokka:Vuonna 1956 syntyneet Luokka:Elävät henkilöt
Liz McClarnon

Elizabeth Margaret "Liz" McClarnon (s. 10. huhtikuuta 1981 Liverpool) on englantilainen muusikko ja Atomic Kitten -yhtyeen jäsen. Hänet tunnetaan myös soolourastaan. McClarnon on Atomic Kittenin alkuperäisjäsen. Hän julkaisi helmikuussa 2006 ensimmäisen soolosinglensä, coverin Barbra Streisandin laulusta "Woman in Love" (1980). Hän oli myös ehdolla maansa edustajaksi Eurovision laulukilpailussa 2007 kappaleella "Happy". McClarnon on kihloissa jalkapalloilija Lee Trundlen kanssa. Luokka:Brittiläiset laulajat Luokka:Vuonna 1981 syntyneet Luokka:Elävät henkilöt
Korkalovaara

pienoiskuva|Korkalovaaran palveluita Hillapolulla. Korkalovaara on kaupunginosa ja lähiö Rovaniemen kaupungissa Lapin maakunnassa. Korkalovaara liitettiin osaksi Rovaniemen kauppalaa 1.1.1957. Korkalovaara on laaja kaupunginosa, ja sen alueita ovat mm. Länsikangas, Vaaranlaki ja Lapinrinne. Korkalovaaran historiallinen keskus on Hillapolun ostoskeskus. Korkalovaarassa toimi aiemmin Korkalovaaran lukio, mutta se yhdistettiin Lyseonpuiston lukion kanssahttp://koulu.rovaniemi.fi/korkalovaaranlukio/ajankohtaista.htm. Myös Alvar Aallon suunnitteleman Korkalorinteen asuntoalueen (Pikku- Tapiola)http://www.rky.fi/read/asp/r_kohde_det.aspx?KOHDE_ID=4278 katsottiin aiemmin kuuluvan Korkalovaaraan. Nykyään sen katsotaan sijaitsevan ns. Kolmannessa kaupunginosassa. Maamerkkeinä Korkalovaarassa ovat radiomasto sekä Karinrakan vesitorni. Alueen palveluihin kuuluvat tennishalli, ravintola, apteekki, kirjasto, posti sekä useita päivittäistavarakauppoja. Seurakunnalla on alueella kappeli.https://web.archive.org/web/20080514075116/http://www.evl.fi/srk/rovaniemi/esittely/korkalovaara.shtml Korkalovaarassa toimivat myös Korkalovaaran peruskoulu (luokat 1-9) sekä Vaaranlammen koulu (luokat 1-6). Päiväkoteja alueella on kaksi. Alueella on latuja ja ulkoilureittejä. Lisäksi vaaran lounaispuolella Mäntyvaarassa sijaitsee Mäntyvaaran ravirata. Vaaran pohjoisrinteellä oli 1960-luvulle saakka kaatopaikka, jota on nykyisin maisemoitu, ja paikalla on aikaisemmin ollut myös laskettelurinne.http://www.peda.net/veraja/rovaniemi/vaaranlampi/kulttuuri- _ja_luontopolku/roke Jari Tervo on käynyt koulua Korkalovaarassa. Tunnettuihin korkalovaaralaisiin kuuluu myös siellä varttunut laulaja-lauluntekijä Jaakko Laitinen. == Lähteet == == Aiheesta muualla == * kaupunginosan sivut *
Pururata

Pururata on sahanpurulla päällystetty erityisesti lenkkeilijöille, jalankulkijoille ja hiihtäjille tarkoitettu leveähkö kulkuväylä. Talvisin pururadoille tehdään usein hiihtoladut. Useilla ulkoilualueilla ympäri Suomea on eri mittaisia pururatoja. Jotkut pururadat ovat valaistuja ympärivuotisen käytön mahdollistamiseksi. Pururatoja ei ole tarkoitettu ajoneuvoille. Pururata-nimitys on säilynyt käytössä, vaikka sahanpuru kuntoratojen päällysteenä on vaihtunut yleensä kivituhkaan. == Lähteet == Luokka:Kuntoilu
Arttu Virtanen

Arttu Virtanen (s. 22. kesäkuuta 1984 Turku) on suomalainen jääkiekkohyökkääjä. Virtanen on TPS:n oma kasvatti, joka pääsi kaudella 2003–2004 hakemaan pelipaikkaa Turun Palloseuran riveistä. Hän teki saman vuoden pudotuspeleissä kymmenessä ottelussa neljä pistettä. Virtanen on pelannut SM-liigassa 121 ottelua ja 18 pudotuspeliottelua sekä Mestiksessä 118 ottelua ja 24 pudotuspeliottelua. Lisäksi hän on edustanut Suomea nuorten maajoukkueessa kolmen ottelun verran. Virtanen pelasi TPS:n paidassa myös kausina 2004–2006. Sopimus Virtasella oli TPS:n kanssa vuoteen 2008 asti. Virtanen kärsi urallaan loukkaantumisista suhteellisen paljon ja kausi 2006–2007 jäi kokonaan väliin selkävamman takia. Seuraavalla kaudella Virtanen paranteli selkävammaansa joulun yli. Tammikuussa 2008 Virtanen vuokrattiin TuTo:on, jossa hän pelasi loppukauden. Kausi päättyi Mestiksen mestaruuteen, ja Virtanen teki TuTon kanssa kahden vuoden jatkosopimuksenJatkoaika 13.6.2008: TuTolle lisää vahvistuksia (viitattu 20.7.2008) Virtanen lopetti aktiiviuransa 2010 keväällä. Virtanen kuului vuonna 2010 sadan kovatuloisimman alle 30-vuotiaan suomalaisen joukkoon.https://www.is.fi/kotimaa/art-2000000445359.html == Saavutukset == * Sm pronssia (TPS B-jun 2001–2002) * Sm hopeaa (TPS edustus 2003–2004) * Sm hopeaa (TPS A-jun 2004–2005) * Mestiksen mestaruus (TuTo 2007–2008) == Lähteet == * Iltasanomat: 2010 vuoden kovatuloisimmat alle 30-vuotiaat * YTJ:n internet-sivut * Arttu Virtasen jääkiekkotilastot Elite Prospects-sivustolla === Viitteet === == Aiheesta muualla == * Virtasen eurohockey-profiili * http://eliteprospects.com/player.php?player=7604 * https://www.mtvuutiset.fi/artikkeli/arttu-virtanen-taas-tpsn- ratkaisija/4108746#gs.1qma5c * https://www.jatkoaika.com/Haastattelu/puhtaat- taklaukset-ovat-j%C3%A4%C3%A4kiekon-suola/85284 Luokka:Suomalaiset jääkiekkoilijat Luokka:Vuonna 1984 syntyneet Luokka:Elävät henkilöt
MTBF

MTBF (mean time between failures) on keskimääräinen aika laitteen vikaantumiseen sen edellisestä alkuperäiseen kuntoon saattamisesta (korjauksesta). MTBF on vikataajuuden käänteisluku niissä tapauksissa, joissa vikataajuus on vakio. Keskimääräistä vikaantumisväliä käytetään luotettavuustekniikassa käyttöiän arviointiin. Useat valmistajat ilmoittavat tuotteilleen keskimääräisen vikaantumisvälin. Tehtaiden kunnossapidosta vastaavat joutuvat myös seuraamaan keskimääräisiä korjausaikoja (MTTR, mean time to repair), jotta osataan varautua oikein erilaisiin vikaantumisiin. Joillekin tuotteille, kuten hehkulampulle, esitetään keskimääräinen elinikä, jonka tuotteen pitäisi keskimäärin kestää, jos sitä käytetään oikein. MTBF lasketaan tilastollisella menetelmällä, eikä vikojen jakaantuminen useinkaan ole symmetristä, eli ei voida sanoa, että 50 % tuotteista, joiden MTBF on 2 000 h, vikaantuisi tuohon käyttöikään mennessä. Eksponentiaalisella jakaantumalla 63 % tuotteista vikaantuu 2 000 käyttötuntiin mennessä. Koska MTBF on tilastollinen tunnusluku, ei sen avulla voida ennustaa tarkasti jonkin yksittäisen järjestelmän elinikää. == MTBF-laskentakaava == MTBF on vikaantumistaajuuden käänteisluku: :MTBF=\frac{1}{\lambda}. \\! MTBF esitetään usein symbolilla \\! \theta, tai :MTBF=\theta. \\! Eri lähteistä löytyy sekä MTBF- että vikaantumistaajuudelle arvoja. MTBF voidaan määrittää vikatiheysfunktion odotusarvon avulla f(t) :MTBF=\int_{0}^{\infty} tf(t)\, dt \\! jossa :\int_{0}^{\infty} f(t)\, dt=1. \\! == MTBF-käsittelyyn liittyviä ongelmia == Useat MTBF-ajat ovat hyvin epätarkkoja, mikä johtaa monimutkaisissa järjestelmissä hyvin epäluotettavaan käyttöikäennusteeseen. Usein MTBF-lukujen käyttö johtaa ajatteluun, että on olemassa hyväksytty vikaantumistaajuus, jolloin ei enää haluta etsiä vikojen todellista syytä. Tämän vuoksi on otettu käyttöön muitakin luotettavuutta kuvaavia lukuja kuten MFOP (maintenance-free operating period). Luokka:Suunnittelu ja innovaatio
Papalagi

Papalagi (äännetään papalangi) on samoan kieltä ja tarkoittaa valkoihoista tai muukalaista. Tarkkaan ottaen "Papa-Lagi" tarkoittaa "taivaansärkijää". Sana juontunee ajalta, kun ensimmäiset lähetyssaarnaajat saapuivat Samoalle purjelaivoillaan, laivat koettiin Samoalla aukoiksi taivaanrannassa, eli "taivaan särkemiseksi". Erään toisen teorian mukaan sana voisi olla niuelaista alkuperää sanasta "Palagi" (lausutaan Palangi) jossa "Pa" tarkoittaa aseen laukausta ja "Lagi" tarkoittaa taivasta eli aseen laukaisua taivaalle. Aiheesta on kirjoitettu elämänviisauksia sisältävä kirja nimeltään "Papalagit" (Der Papalagi). Kirjassa lännessä vieraillut samoalais­päällikkö Tuiavii kertoo samoalaiseen tyyliin länsimaisen elämäntavan mielettömyydestä. Tarinan mukaan kirjaa ei ollut tarkoitettu julkaistavaksi. Tuiavii oli tarkoittanut nämä puheet opetukseksi yksinomaan hänen polynesialaisille maanmiehilleen. Alkuteos Der Papalagi julkaistiin Zürichissä 1920. Kirjan kirjoitti Erich Scheurmann, joka kertoi asuneensa vuoden Samoalla. == Kirjallisuutta == * Luokka:Samoan kielet